Številka: 0100-75/2017/449

**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO PRAVOBRANILSTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Datum: 25.9.2017

**ZADEVA: Odprava anomalij na delovnih mestih, ki so uvrščena do vključno 26. plačnega**

**razreda in na delovnih mestih pooblaščenih uradnih oseb – dopolnitev pojasnila številka**

**0100-75/2017/446 z dne 1.9.2017**

Spoštovani,

dne 1.9.2017 smo vam posredovali pojasnilo številka 0100-75/2017/446 v zvezi z realizacijo odprave anomalij na delovnih mestih, ki so uvrščena do vključno 26. plačnega razreda in na delovnih mestih pooblaščenih uradnih oseb.

Naknadno smo prejeli še nekaj vprašanj, kako pravilno ravnati v konkretnih primerih, zato vam v nadaljevanju zaradi enotnega ravnanja proračunskih uporabnikov podajamo dodatna pojasnila:

1. **Prenehanje delovnega razmerja**

* če je javnemu uslužbencu, ki je zasedal delovno mesto, ki je bilo pred spremembo uvrstitve zaradi odprave anomalij uvrščeno do vključno 26. (izhodiščnega) plačnega razreda, prenehalo delovno razmerje po 1.7.2017, je upravičen do poračuna plače od 1.7.2017 do dneva prenehanja delovnega razmerja,
* če bo javnemu uslužbencu, ki zaseda delovno mesto, ki je bilo pred spremembo uvrstitve zaradi odprave anomalij uvrščeno nad 26. (izhodiščni) plačni razred (pooblaščene uradne osebe), prenehalo delovno razmerje po 1.10.2017, bo upravičen do poračuna plače od 1.10.2017 do dneva prenehanja delovnega razmerja.

1. **Pravica do poračuna v primeru prejemanja nadomestil**

* javni uslužbenci, ki v obdobju, za katero je določen poračun plače, ne prejemajo plače, temveč nadomestila plače (npr. nadomestilo ZZZS, starševsko nadomestilo) niso upravičeni do poračuna plače iz naslova odprave anomalij.

1. **Razporeditev javnega uslužbenca po 1.7.2017 na drugo delovno mesto, ki je že obstajalo pred uveljavitvijo aneksov h kolektivnim pogodbam dejavnosti in poklicev, sprejetih zaradi odprave anomalij**

* če **se na obeh delovnih mestih odpravljajo anomalije** in sta obe delovni mesti pred spremembo uvrstitve zaradi odprave anomalij uvrščeni do vključno 26. (izhodiščnega) plačnega razreda, je javni uslužbenec upravičen do poračuna plače za prejšnje delovno mesto od 1.7.2017 do dneva razporeditve na drugo delovno mesto in do poračuna plače za drugo delovno mesto od dneva razporeditve na drugo delovno mesto,
* **če se na prvem delovnem mestu anomalije ne odpravljajo, se pa odpravljajo na drugem delovnem mestu,** ki je bilo pred spremembo uvrstitve zaradi odprave anomalij uvrščeno do vključno 26. (izhodiščnega) plačnega razreda, je javni uslužbenec upravičen do poračuna plače od dneva razporeditve na drugo delovno mesto,
* **če se anomalije odpravljajo na prvem delovnem mestu,** ki je bilo pred spremembo uvrstitve zaradi odprave anomalij uvrščeno do vključno 26. (izhodiščnega) plačnega razreda, **se pa ne odpravljajo na drugem delovnem mestu**, je javni uslužbenec upravičen do poračuna plače od 1.7.2017 do dneva razporeditve na drugo delovno mesto.

1. **Razporeditev javnega uslužbenca na novo delovno mesto, določeno z aneksom h kolektivnim pogodbam dejavnosti in poklicev zaradi odprave anomalij**

* Pravico do poračuna plače od 1. julija 2017 oziroma 1. oktobra 2017 imajo tisti javni uslužbenci, ki se premestijo oziroma sklenejo pogodbo o zaposlitvi za delovno mesto, ki je bilo na novo določeno z aneksi h kolektivnim pogodbam dejavnosti in poklicev, sprejetih zaradi odprave anomalij. **Torej to delovno mesto prej ni obstajalo v kolektivnih pogodbah dejavnosti in poklicev, ampak je bilo na novo določeno z aneksi h kolektivnim pogodbam dejavnosti in poklicev, ki so bili objavljeni dne 29.8.2017 v Uradnem listu RS, št. 46/17.** Poračun pa je možen le pod pogojem, da je novo delovno mesto v istem tarifnem razredu in isti plačni podskupini oziroma se na njem opravljajo istovrstne oziroma sorodne naloge, in da se javni uslužbenci premestijo oziroma sklenejo pogodbo o zaposlitvi za novo delovno mesto najkasneje v 30 dneh od uveljavitve akta o notranji organizaciji in sistemizaciji delovnih mest.

1. **Nova zaposlitev v javnem sektorju**

* Javni uslužbenec, ki se zaposli na delovnem mestu, ki je bilo uvrščeno višje zaradi odprave anomalij, pridobi pravico do plače, ki ustreza višji uvrstitvi, od dneva zaposlitve. Do poračuna plače za nazaj ne more biti upravičen, saj prej ni bil zaposlen v javnem sektorju.

1. **Poročanje v informacijski sistem za posredovanje in analizo podatkov o plačah, drugih izplačilih in številu zaposlenih v javnem sektorju (v nadaljnjem besedilu: ISPAP)**

* Proračunski uporabniki poročajo v sistem ISPAP poračun plače iz naslova odprave anomalij na enak način, kot v primerih drugih poračunov plače. Ker pri odpravi anomalij ne gre za izplačila, starejša od 13 mesecev glede na tekoči obračun plače, šifer A900, B900, itd. za poročanje ni mogoče uporabiti.

Ministrstva prosimo, da z vsebino tega pojasnila seznanijo proračunske uporabnike iz svoje pristojnosti.

S spoštovanjem,

**Boris KOPRIVNIKAR**

**MINISTER**

Poslano:

* naslovnikom po elektronski pošti